Andrey Damyanov

Si Andrey Damyanov (; ; ) (1813–1878), o Andreja Damjanović arkitekto sa presenteng modernong North Macedonia. An mga trabaho niya kabarali an sobra sa 40ng edipisyo, kadaklan mga simbahan, natugdok sa pag'ultan nin 1835 asin 1878, asin lakop sa kahiwasan nin Vardar asin Morava Valley, na an iba pa ngani nakukua sa Bosnia asin Herzegovina.

Pinaggikanan
Si Damyanov parati nasasambitan sa mga literatura arkitektural nin Bulgarya asin Serbia, alagad an saiyang biograpiya dai nagbubuyagyag nin espesipikong motibasyon sa likod kan saiyang mga obra. Ngonyan siya nalaladawan bilang “Macedonian master” sa North Macedonia,alagad an identidad na Macedoniano dai pa nabutwa kan mpanahon na idto.

Si Andrey Damyanov gikan sa sarong notableng Mijak na pamilya nin mga arkitekto, ikonong arkitekto, asin iskultor na gikan sa Debar, solnopang Macedonia, an Renzovski-Zografski-Dospevski. An saiyang lolo iyo si Siljan Renzovski na nasambitan sa pagkonstrukshyon kan Veles-na residensya ni Emin Aga. Para saiya igwang impormasyon na nagtrabaho an grupo niya sa Thrace, Edirne asin Istanbul. An mga aki ni Siljan, Jankula asin Stephen, mga panday man asin nagtrabaho sa Thessaloniki, Drama, Kavala, Serres asin Izmir. AQn qama niya, si Damjan, sqrong paratugdok simbahan sa Gresya. Si Andrey igwang tolong tugang, si Gjorgi na parapinta, si Nikola na paraukit sa kahoy, asin si Kosta, na nagtatabang sainda gabos.

Si Andrey igwang aki, si Dame, na nagtrabaho sa seminaryo asin sa sarong simbahan sa Prizren, asin sa simbahan sa Kosovska Mitrovica. Andrey was the grandfather of the Bulgarian architect and war-time officer Simeon Zografov.

Trabaho asin legasiya

Si Damyanov asin saiyang grupo (tayfa) nagparabyahe asin nagtrabaho sa enterong Ottoman Balkans asin an trabaho niya bako lang makukua sa presenteng North Macedonia, kundi sa Serbia asin Bosnia saka Herzegovina man. An saiyang oeuvre kabarali an sobra sa 40ng edipisyo, kadaklan kaini mga simbahan, na saro sa maonabihan iyo an simbahan ni Santo Panteleimon sa Veles (1840), an monasteryong simbahan sa St. Joachim nin Osogovo, harani sa Kriva Palanka (1845), an Holy Mother of God sa Novo Selo harani sa Štip (1850) asin an Santo Nicholas sa Kumanovo (1851) asin pa an mga simbahan na pinahaman niya sa Niš, Nova Crkva, Mostar, asin Sarajevo (Cathedral of the Nativity of the Theotokos). Sa pagkuyog sa mga kahurotan kan saiyang mga Serbyong sponsor, si Damyanov pigkombinar an elementong tradisyonal kan ika-15ng siglo an eskwela arkitektural nin Morava sa Oksidental na elementong baroko nakukua norte kan Savang salog.

Pasib
Sa pag'onra saiya, sa North Macedonia poon kan Desyembre 28, 1989, an Andrey Damyanov Award iwinawaras sa iisayman na arkitektong may naambag sa kahusayan asin paggantad nin  Arkitekturang Macedonia.

Toltolan

Mga panluwas na takod

 Life and Work of Andreja Damjanov on TresoncheWeb; in Macedonian, but including many pictures

Mga 1813 na kamundagan
Mga 1878 na kagadanan
Mga tawong taga Munisipalidad nin Čaška
Mga arkitektong Macedoniano
Mga tawong haleng Kumanovo
Mga Inhenyero sibil na mga Bulgaro
Mga arkitektong Bulgaro